Carl Alexander Clerck

Carl Alexander Clerck (* 1709 - † 22. júl 1765) bol významný švédsky entomológ a arachnológ.

Clerck pochádzal z významnej šľachtickej rodiny a v roku 1726 začína študovať na univerzite v Uppsale (= Uppsala universitet). Počas svojich štúdií bol málo známy. Nevie sa ani presne kedy nadviazal svoje kontakty so svojim významným a veľmi známym vrstovníkom Carlom Linném ale predpokladá sa, že v roku 1728. Neskôr Carl Alexander Clerck pôsobil hlavne v švédskom Štokholme. 

Zrejme i po vplyvom Linného sa začína zaoberať prírodovedou a jej štúdiom. Spočiatku sa venoval hlavne štúdiu pavúkov. Tieto svoje poznatky spracoval v roku 1757 v svojej prvej práci, ktorá vyšla v Štokholme pod názvom: Svenska spindlar ("Pavúky Švédska" = "Aranei suecici"). Táto práca mala svoje vydanie i v Londýne v roku 1793. V svojej ďalšej významnej práci: Icones insectorum rariorum, cum nominibus еоrum trivialitus .... etc. začína vydávať sériu tabulí, kde sú detailné (ale bez komentára) ilustrácie prekrásnych motýľov. Táto séria zostala po Clerckovej smrti nedokončená v treťom dieli (1766). Začal ju vydávať v roku 1759 v Štokholme. Linné mal voči tejto jeho práci ešte počas jeho života isté výhrady.

Bol od roku 1756 členom Kráľovskej spoločnosti vied v Uppsale (Royal Society of Sciences in Uppsala = Kungliga Vetenskaps-Societeten i Uppsala) a od roku 1764 tiež členom Kráľovskej švédskej Akadémie prírodných vied (Royal Swedish Academy of Sciences = Kungliga Vetenskapsakademien). 

Na jeho počesť boli jeho menom nazvané niektoré druhy hmyzu, hlavne zo skupiny malých motýľov (= Microlepidoptera) ako napr.: Phalaena (Tinea) clerkella Linnaeus, 1758, dnes Lyonetia clerkella (Linnaeus, 1758), Lyonetiidae.

Bibliografia 

 Clerck, C. A.: 1757, Svenska Spindlar, med illuminerade figurer, Stockholm.  
 Clerck, C. A.: 1759, Nomenclator extemporaneus rerum naturalium secundum Systema Naturæ Linnæanum. 
 Clerck, C. A.: 1759, Icones insectorum rariorum cum nominibus еоrum trivialitus .... etc., med illuminerade figurer, Stockholm.

Zdroje 
 Duméril, C. A. M. C.: 1823, [Biographien]. Paris; Strasbourg, F. G. Levrault, 252. 
 Eiselt, J. N.: 1836, Geschichte, Systematik und Literatur der Insectenkunde, von den ältesten Zeiten bis auf die Gegenwart. Als Handbuch für den Jünger und als Repertorium für den Meister der Entomologie bearbeitet. Leipzig, C. H. F. Hartmann: VIII + 255, p. 45 
 Rose, H. J.: 1850,: [Biographien]. New Gen. Biog. Dict., 6, 365. 
 Anonym: 1858, Accentuated list of British Lepidoptera. Oxford & Cambridge, XIII. 
 Alb. Tullgren: Clerck, Carl Alexander, Svenskt biografiskt lexikon, vol. 8 (1929).
 Nordisk familjebok, 2. Auflage. vol. 5 (1906), col. 432 f.
 Pierre Bonnet: (1945), Bibliographia araneorum, Les frères Doularoude (Toulouse), 28. 
 Anonym 1970: [Clerck, K. A.] - J. Soc. Bibliogr. Nat. Hist., 5, p. 344 - 349. 
 Lindroth, C. H. 1973: Systematics Specializes between Fabricius and Darwin: 1800 - 1859. In: Smith, R. F. , Mittler, T. E. & Smith, C. N. (Ed.). History of Entomology. Palo Alto, Annual Reviews Inc.: 119 - 154, 124. 
 Persson, P. I. (1978): Carl Clercks insektsamling. En orörd samling från Linnés tid. Fauna Flora, Uppsala, 73, p. 137 - 143. 
 Robinson, G. S. & Nielsen, E. S. (1983): The Microlepidoptera described by Linnaeus and Clerck. – Systematic Entomology, 8: 191-242.
 Dal, B. [Hrsg.] 1989: Carl Clercks Fjärilsbok Icones Insectorum rariorum 1759 - 1764. Faksimilutgåva med kommentar. Bokförlaget Atlantis 1; 2 Titelkupfer+Titelbl.+5-114+[12]; [12]+[8]+[3] p., col. Taf. [1]-[16]; [1]-[16]+[17]-[55] 1: p. 7 - 23.
 F. Pleijel & G. W. Rouse, Ceci n´est pas une pipe - names clades and phylogenetic nomenclature, J. Zool. Syst. Evol. Research, 41 (2003), 162 - 174.
 Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Clerck, Carl Alexander": (internet).

Externé odkazy 
 Svenska spindlar Online at GDZ

Narodenia v 1709
Úmrtia v 1765
Švédski entomológovia
Arachnológovia
Lepidopterológovia